Dona'm les entitats que hi ha en el text següent:
Aviam, vostè ha comentat que allò de l’Airef. Miri, l’Airef no diu –cregui’m, miri-s’ho bé– en cap lloc que no cobrarem els diners dels Mossos. El que l’Airef apunta és que ho hauríem d’imputar, tot el deute... És un deute, eh? Recordi que és un deute de l’Estat de l’any 2009. Estem al 21 i estem ara negociant aviam com cobrem un deute de 1.000 milions d’euros dels Mossos. Llavors, l’Airef el que diu és que s’ha d’imputar tot a l’any 21, d’acord?, cosa que nosaltres no compartim i que s’imputarà conforme realment rebem els diners, que són 336 milions en tres o quatre anys fins a arribar a cobrir el deute que tenim respecte a les promocions noves dels Mossos de l’any 2009. Catalunya, cregui’m, senyor Gallego, va bé. Les dades objectives de PIB, d’ocupació. Vull dir, jo ja ho entenc, eh? Vull dir, vostès han de fer el seu discurs i jo ho entenc i ho respecto, però Catalunya va bé. I tant de bo que continuem anant una mica millor cada cop. També parla vostè de la recaptació d’impostos prevista. Ha dit que el 2022 és superior al 2020, no? No ha dit això? Jo l’he entès com que com és que aquest pressupost tenia molts més diners d’ingressos, que si teníem algun impost nou amagat i que no... Oi que sí, senyor Gallego? He entès bé? (Pausa.) D’acord. La previsió del 2022 amb recaptació d’impostos és superior al 20, perquè recordi que el 20 va haver-hi una pandèmia enorme a partir del mes de març i van caure totes les recaptacions d’impostos. Llavors, sincerament, esperem recaptar molt més el 2022 que el 2020, igual que tots els països del món. També comentava un tema vostè d’impostos que, si em permet, ho integraré a la resposta al senyor Nacho Martín Blanco, sobre si a Catalunya paguem molts impostos o en paguem pocs. Ara em permetran que respongui a les senyores diputades i diputats de la CUP i que m’estengui una mica més per respondre la posició de la Candidatura d’Unitat Popular. Com tots vostès saben, la CUP ha estat l’opció prioritària del Govern per intentar fer pressupostos. Així ho vaig explicar i ho vaig defensar moltes vegades en públic i en privat. I aquest ha estat el motiu que, fins i tot amb l’esmena a la totalitat ja presentada, hem intentat mantenir viva la
Airef : organització, Mossos : organització, Estat : Entitat_Geopolítica, Catalunya : Entitat_Geopolítica, Gallego : polític, Nacho Martín Blanco : polític, CUP : partit_polític, Candidatura d’Unitat Popular : partit_polític, Govern : govern